Se aștepta la șapte copii, dar până la urmă a adus pe lume nouă. O femeie de 25 de ani a născut nonupleți.
O femeie în vârstă de 25 de ani, din Mali, a născut nonupleți. Medicii preconizaseră că ea va naște "doar" șapte copii. Fanta Siby, ministrul Sănătății din Mali: "Nou-născuţii şi mama sunt cu toţii bine".
Deși medicii au preconizat, cu ajutorul investigaţiilor medicale cu ultrasunete, că va aduce pe lume șapte copii, o femeie din Mali a născut în cele din urmă nonupleți, relatează Reuters.Halima Cisse, o femeie din Mali în vârstă de 25 de ani, a atras atenția autorităților atunci când medicii au anunțat că va naște șapte copii și că are nevoie de îngrijiri de specialitate. Tânăra a fost transporată imediat în Maroc, acolo unde medicii au ajuns la aceeași concluzie: femeia va naște șapte copii.În cele din urmă, Halima Cisse a născut cinci fete și patru băieți, prin cezariană, iar ministrul Sănătății din Mali a declarat că toți, inclusiv mama lor, sunt bine. Aceștia au fost expuși unor riscuri imense. Din cauza complicaţiilor medicale care survin în cazul nașterii de nonupleți, unii dintre fetuşi nu supravieţuiesc.